**Teresa Gerarda Żylis-Gara** (født 23. januar 1930 [eller 1935] i Landwarów ved Wilno i Polen, død 28. august 2021) var en polsk operasanger (sopran).

Hun er mest kjent for sine tolkninger i operaer av Wolfgang Amadeus Mozart, Giacomo Puccini og Giuseppe Verdi, og hun hadde et omfattende repertoar som omfattet et bredt spekter av perioder og musikalske språk. Hun opptrådte ikke bare på scenen, men deltok også på konserter og holdt resitasjoner.

Liv og virke
------------

### Bakgrunn

Hun studerte ved Musikkhøyskolen i Łódź i ni år under Olga Felixowna Olgina. I 1954 vant Żylis-Gara førsteprisen i konkurransen for unge polske vokalister i Warszawa, og det åpnet for sangerinneengasjementer ved polsk radio og for Kraków-filharmonikerene.

### Karriere

Żylis-Gara debuterte i 1956 i Stanisław Moniuszkos opera *Halka* ved Opera Krakówska, operaen i Kraków.[]

I 1960 ble hun prisvinner i en internasjonal musikkonkurranse i München, og begynte så å opptre på tyske operascener, blant annet i Oberhausen, Dortmund og Düsseldorf.

Vendepunktet i karrieren kom med rollen som Donna Elvira i Mozarts Don Giovanni i Paris i 1966, og Żylis-Gara ble raskt verdensberømt. I 1968 debuterte hun som Violetta i Giuseppe Verdis *La traviata* ved Covent Garden i London. Hun sang på eksklusive festivaler i Glyndebourn, Wiesbaden, Wien og Salzburg (Mozartfestivalen). Samme år debuterte hun dessuten i USA (San Francisco), og sang så i New York ved Metropolitan Opera – operascenen hun med tiden ville komme til å bli mest knyttet til.

På 1970-tallet var hun solist ved blant annet La Scala i Milano, Teatr Wielki i Warszawa, Bolsjojteateret i Moskva og Wiener Staatsoper. Hun sang dessuten på operascenene i Buenos Aires, Hamburg, Berlin, Amsterdam, Madrid, München, Tokyo og Chicago. Fra 1968 var hun solist ved Metropolitan i New York.

Żylis-Garas repertoar var omfattende og besto av 24 store roller i operaer av blant annet Giuseppe Verdi, Richard Strauss, Giacomo Puccini, Wolfgang Amadeus Mozart, Ernest Chausson og Pjotr Tsjajkovskij. Hun sang i verdens mest kjente operahus og med de mest berømte sangere som Franco Corelli, Luciano Pavarotti, José Carreras, Plácido Domingo, Carlo Bergonzi, Nikolaj Gjaurov, Jon Vickers, Ruggero Raimondi, Fiorenza Cossotto og Sherrill Milnes. Hun spilte inn mange plater for plateselskaper som EMI og Deutsche Grammophon. Fra 1980 var hun fast bosatt i Monaco, og var aktiv som pedagog, både i Polen og i utlandet.

Żylis-Gara var gift og hadde en sønn. Hun bodde i Monaco fra 1980.

Hun døde den 28. august 2021 i en alder av 91 år.

Berømte roller
--------------

* Desdemona i *Otello* av Verdi
* Donna Elvira i *Don Giovanni* av Mozart
* Elisabetta i *Don Carlo* av Verdi
* Violetta i *La traviata* av Verdi
* Pamina i *Tryllefløyten* av Mozart
* Floria Tosca i *Tosca* av Puccini
* Tatiana i *Eugen Onegin* av Tsjajkovskij
* Elisabeth i *Tannhäuser* av Wagner

Referanser
----------

1. ↑   culture.pl[Hentet fra Wikidata]
2. 1 2   www.resmusica.com[Hentet fra Wikidata]
3. 1 2   www.gramophone.co.uk[Hentet fra Wikidata]
4. ↑   www.francemusique.fr[Hentet fra Wikidata]
5. ↑   www.polskieradio.pl[Hentet fra Wikidata]
6. ↑   www.prezydent.pl[Hentet fra Wikidata]
7. ↑   archive.ph[Hentet fra Wikidata]
8. ↑   mkidn.gov.pl[Hentet fra Wikidata]
9. ↑  Blyth, Alan. «Zylis-Gara, Teresa».
10. ↑  «Zylis-Gara, Teresa Geralda (1935– ), Sopranistin – BMLO». *Bayerisches Musiker-Lexikon Online* **(tysk)**. 8. april 2012. Besøkt 29. august 2021.
11. 1 2  «Akademia Muzyczna im. Karola Lipińskiego we Wrocławiu». *amuz.wroc.pl*.
12. 1 2 3  «The soprano Teresa Żylis-Gara has died». *Gramophone*. 28. august 2021. Besøkt 28. august 2021.
13. ↑  «90 Years of Teresa Żylis-Gara». *Teatr Wielki Opera Narodowa*.
14. ↑  «Teresa Żylis-Gara kończy 90 lat – Polityka i Społeczeństwo». *www.portalsamorzadowy.pl* **(polsk)**. Besøkt 15. juni 2021.
15. ↑  «Zylis-Gara Teresa soprano». *operissimo.com* **(engelsk)**. Arkivert fra originalen 26. april 2016. .
16. ↑  Kubik, Suzana (28. august 2021). «La légendaire soprano polonaise Teresa Żylis-Gara est morte». *France Musique* **(fransk)**. Besøkt 29. august 2021.

Eksterne lenker
---------------

* (en) Teresa Żylis-Gara på Internet Movie Database Rediger på Wikidata
* (en) Teresa Żylis-Gara på Discogs Rediger på Wikidata

* (en) Teresa Żylis-Gara på MusicBrainz Rediger på Wikidata

* (en) Teresa Żylis-Gara på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs **·** AllMusic
 |